Public procurement notice: Dynamic Purchasing System
Published: 2020-09-04
Buyer: 2M-IT Oy
Country: FI
Contract type: Services
Procedure: Restricted procedure
CPV classification: 48000000 | 72000000
Submission deadline: 2024-08-31
Award criteria: The most economic tender

Technical requirements: Υπηρεσίες τεχνολογίας των πληροφοριών: παροχή συμβουλών, ανάπτυξη λογισμικού, Διαδίκτυο και υποστήριξη
2M-IT Oy (jäljempänä myös hankintayksikkö tai tilaaja) perustaa dynaamisen hankintajärjestelmän (DPS) koskien nimetyillä teknologioilla toteutettavia ratkaisuja ja niihin liittyviä asiantuntijapalveluja.
Dynaamisen hankintajärjestelmän mukaisia palveluja tarjoavat organisaatiot voivat jättää osallistumishakemuksia dynaamiseen hankintajärjestelmään koko sen keston ajan. Dynaamiseen hankintajärjestelmään hyväksytään kaikki osallistumishakemuksen jättäneet ehdokkaat, jotka täyttävät ehdokkaille asetetut soveltuvuusvaatimukset.
Perustettavan dynaamisen hankintajärjestelmän sisäisinä kilpailutuksina kilpailutetaan nimetyillä teknologioilla toteutettavia valmisratkaisuja, niihin liittyviä lisenssejä ja asiantuntijapalveluja. Nimetyt teknologiat voivat olla esimerkiksi, mutta ei pelkästään näihin rajoittuen, Microsoft, Oracle, SAP, Linux, Liferay, Drupal, IBM, Azure, AWS jne. Teknologia määritellään DPS:n sisäisen kilpailutuksen tarjouspyynnössä. Nimetty teknologia voi olla myös avoimeen lähdekoodiin perustuva, ja tarjouspyynnössä voidaan mahdollistaa myös tarjoajan esittämän ja nimeämän teknologian käyttö toteutuksessa, mikäli se on muutoin sisäisen kilpailutuksen tarjouspyynnön mukainen.
Valmisratkaisuja ja lisenssejä hankitaan sosiaali- ja terveydenhuollon organisaatioille tuotettaviin palveluihin, jotka nimetään tarkemmin DPS:n sisäisen kilpailutuksen tarjouspyynnössä. Ratkaisuja voidaan hankkia käytettäväksi erikoissairaanhoidossa, perusterveydenhuollossa ja sosiaalitoimessa sekä näihin tehtäviin liittyvissä tukitoimissa. Ne voidaan ottaa käyttöön 2M-IT Oy:n palvelutuotannossa osana yhden (1) tai useamman asiakkaan palveluja.
Asiantuntijatyön tarve voi vaihdella eri teknologioihin kohdistuviin sekä eri elinkaaren vaiheisiin liittyviin asiantuntijatarpeisiin. Asiantuntijapalvelut voivat liittyä ratkaisun perustamiseen, jatkokehittämiseen tai esimerkiksi pilvipalveluun siirrettyyn ratkaisuun sekä nykyisin lokaalisti olevan ratkaisun pilvipalveluun siirtämiseen.
Hankittavat ratkaisut ja palvelut voivat koostua toimittajan omista palveluista ja tuotteista tai toimittajan kautta tulevista alihankkijan lisensoiduista palveluista ja tuotteista. Palvelutuotannossa voidaan hyödyntää joko tilaajan olemassa olevaa omaa käyttöpalvelu- ja muuta kapasiteettia tai tämä voidaan sisällyttää hankinnan kohteeseen.
Hankinnat tehdään DPS:n sisällä erillisillä tarjouspyynnöillä. Hankinnan kohteena voi olla edellä mainitun mukainen valmisratkaisu, siihen liittyvät lisenssit, asiantuntijaresurssi tai näiden yhdistelmä.
2M-IT Oy voi halutessaan lyhentää tai pidentää dynaamisen hankintajärjestelmän kestoa julkaisemalla siitä uuden hankintailmoituksen.
Mahdolliset lisähankintamahdollisuudet määritellään dynaamisen hankintajärjestelmän sisällä julkaistavissa tarjouspyynnöissä.
Dynaaminen hankintajärjestelmä on täysin sähköinen hankintamenettely, joka on avoin kaikille soveltuvuusehdot täyttäville tarjoajille koko kestonsa ajan. Tarjoajilta ei peritä maksuja dynaamiseen hankintajärjestelmään liittymisestä.
Dynaaminen hankintajärjestelmä on kaksivaiheinen (2). Ensimmäisessä vaiheessa dynaaminen hankintajärjestelmä perustetaan rajoitetun menettelyn säännöksiä noudattaen. Toisessa vaiheessa hankintayksikkö tekee järjestelmän sisäisiä kilpailutuksia siihen liittyneiden ja hyväksyttyjen tarjoajien kesken. Tarkempi kuvaus menettelystä on esitetty kohdassa Hankintamenettelyä koskevat lisätiedot.
Dynaamiseen hankintajärjestelmään hyväksymistä koskevaan hankintayksikön ratkaisuun ei saa hakea valittamalla muutosta, jollei markkinaoikeus myönnä asiassa käsittelylupaa.